CELEX: 52010PC0195
Language: mt
Date: 2010-05-03
Title: Proposta għal deċiżjoni tal-Kunsill ta’ […] dwar l-allokazzjoni tal-fondi dikommissjonati minn proġetti taħt id-9 Fond Ewropew għall-Iżvilupp (FEŻ) u dawk preċedenti sabiex jiġu indirizzati l-ħtiġijiet tal-popolazzjoni l-iktar vulnerabbli fis-Sudan

|

52010PC0195

 Proposta għal deċiżjoni tal-Kunsill ta’ […] dwar l-allokazzjoni tal-fondi dikommissjonati minn proġetti taħt id-9 Fond Ewropew għall-Iżvilupp (FEŻ) u dawk preċedenti sabiex jiġu indirizzati l-ħtiġijiet tal-popolazzjoni l-iktar vulnerabbli fis-Sudan  /* KUMM/2010/0195 finali - NLE 2010/0104 */  

	[pic] | IL-KUMMISSJONI EWROPEA |Brussel 3.5.2010KUMM(2010)195 finali2010/0104 (NLE)Proposta għalDEĊIŻJONI TAL-KUNSILLta’ […]dwar l-allokazzjoni tal-fondi dikommissjonati minn proġetti taħt id-9 Fond Ewropew għall-Iżvilupp (FEŻ) u dawk preċedenti sabiex jiġu indirizzati l-ħtiġijiet tal-popolazzjoni l-iktar vulnerabbli fis-SudanMEMORANDUM TA’ SPJEGAZZJONIIl-Gvern tas-Sudan iddeċieda li ma jirratifikax il-Ftehim ta' Cotonou rivedut. In-nuqqas ta' ratifika hija minħabba l-Artikolu 11(6) fejn il-Partijiet tal-Ftehim ta' Cotonou jaqblu li "jfittxu biex jieħdu passi lejn ir-ratifikazzjoni u l-implimentazzjoni tal-Istatut ta' Ruma u strumenti relatati". F'Marzu 2009, il-Qorti Kriminali Internazzjonali kienet ħarġet mandat ta' arrest kontra l-President Sudaniż Omar al-Bashir minħabba żewġ akkużi ta' reati tal-gwerra u ħames akkużi ta' reati kontra l-umanità.Bħala konsegwenza tan-nuqqas ta' ratifika tagħha, is-Sudan m'għandux aċċess għal fondi li kieku kienu jkunu disponibbli taħt il-Programm Indikattiv Nazzjonali tal-10 FEŻ b'allokazzjoni ta' EUR 297 miljun, li minnhom EUR 258 miljun bħala fondi programmabbli (Pakkett A) u EUR 39 miljun għal ħtiġijiet mhux previsti (Pakkett B), li issa jinżammu fir-riżerva tal-10 FEŻ.Madankollu, l-Unjoni Ewropea taqbel li s-sitwazzjoni politika attwali fis-Sudan, kif ukoll il-kriżi umanitarja drammatika kemm ta' Darfur kif ukoll fin-Nofsinhar tas-Sudan, jeħtieġu impenn qawwi mill-UE, inkluż permezz tal-għoti ta' għajnuna vitali lill-popolazzjoni tas-Sudan. B'elezzjonijiet f'April 2010 u referendum dwar seċessjoni għan-Nofsinhar f'Jannar 2011, l-Unjoni Ewropea għandha taġixxi b'kull mod possibbli bħala qawwa favur il-paċi u l-istabbiltà għas-Sudan, inkluż in-Nofsinhar tas-Sudan u Darfur, u għal trasformazzjoni demokratika fil-pajjiż kollu. In-nuqqas li jħalli n-nondisponibbiltà tal-10 FEŻ inaqqas b'mod sostanzjali l-kapaċità tal-UE biex tassisti l-popolazzjoni u tgħin biex tistabilizza l-pajjiż li jista' jkollu konsegwenzi fuq ir-reġjun iktar wiesa'. Għalhekk l-Istati Membri talbu lill-Kummissjoni Ewropea biex issib soluzzjonijiet innovattivi biex jiġu diretti fondi għall-popolazzjoni tas-Sudan.F'dan il-kuntest, il-Kummissjoni Ewropea tipproponi li tuża bħala parti mill-fondi dikommissjonati minn kwalunkwe pajjiż jew reġjun taħt id-9 FEŻ u dawk preċedenti b'dan il-għan. L-ammont globali tal-fondi dikommissjonati huwa bħalissa ta' EUR 186.67 miljun. Fil-bidu, kien previst li jiġi mitlub l-użu ta' dawn il-fondi fil-kuntest tal-proposta tal-Kummissjoni tal-2010 għal reviżjoni tal-prestazzjoni tal-10 FEŻ mill-Kunsill[1]. Madankollu, l-Artikolu 1 (4) tal-Ftehim Intern tal-10 FEŻ ma jeskludix li fondi dikommissjonati mid-9 FEŻ u dawk preċedenti jiġu użati fi kwalunkwe ħin, jekk jiġi deċiż dan mill-Kunsill b'mod unanimu, fuq proposta mill-Kummissjoni. Din id-deċiżjoni tkun eċċezzjoni għall-hekk imsejjħa klawżola tal-estinzjoni li għaliha hemm dispożizzjoni dwarha f'dan l-artikolu, minħabba li kieku tuża l-fondi mill-FEŻ preċedenti. Il-fondi jkunu allokati abbażi ta' valutazzjoni tal-ħtiġijiet, li għandha ssir b'mod konġunt mal-Istati Membri fis-Sudan, u deċiżjoni ta' finanzjament sussegwenti mill-Kummissjoni Ewropea.Wara diskussjonijiet mal-Istati Membri fil-Grupp ta' Ħidma tal-AKP f'Jannar u Frar 2010, il-Kummissjoni għalhekk qed tipproponi d-Deċiżjoni tal-Kunsill mehmuża li talloka ammont ta' EUR 150 miljun mill-fondi dikommissjonati minn proġetti taħt id-9 FEŻ u dawk preċedenti sabiex jiġu indirizzati l-ħtiġijiet tal-popolazzjoni l-iktar vulnerabbli fis-Sudan.2010/0104 (NLE)Proposta għalDEĊIŻJONI TAL-KUNSILLta’ […]dwar l-allokazzjoni tal-fondi dikommissjonati minn proġetti taħt id-9 Fond Ewropew għall-Iżvilupp (FEŻ) u dawk preċedenti sabiex jiġu indirizzati l-ħtiġijiet tal-popolazzjoni l-iktar vulnerabbli fis-SudanIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra l-proposta mill-Kummissjoni,Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, li jiltaqgħu fil-Kunsill, dwar il-Finanzjament tal-Għajnuna Komunitarja taħt il-Qafas Finanzjarju Multi-annwali għall-perjodu bejn l-2008 u l-2013 skont il-Ftehim ta’ Partenarjat tal-AKP-KE u dwar l-allokazzjoni ta’ assistenza finanzjarja għall-Pajjiżi u t-Territorji Extra-Ewropej li għalihom tapplika r-Raba' Parti tat-Trattat tal-KE[2], u b'mod partikolari l-Artikoli 1 (4) u 6 tiegħu,Billi:1.  Il-Gvern tas-Sudan iddeċieda li ma jirratifikax il-Ftehim ta' Cotonou rivedut, u b'hekk tilef l-aċċess għall-Programm Indikattiv Nazzjonali tal-10 Fond Ewropew għall-Iżvilupp (FEŻ) b'allokazzjoni totali ta' EUR 294.9 miljun, li issa jinżammu fl-10 FEŻ;2.  Is-sitwazzjoni politika attwali fis-Sudan, kif ukoll il-kriżi umanitarja kemm fid-Darfur, in-Nofsinhar tas-Sudan u Żoni Tranżizzjonali, jeħtieġu impenn qawwi mill-Unjoni Ewropea, inkluż permezz tal-għoti ta' għajnuna vitali lill-popolazzjoni tas-Sudan. In-nuqqas li jħalli n-nondisponibbiltà tal-10 FEŻ inaqqas b'mod sostanzjali l-kapaċità tal-UE biex tassisti l-popolazzjoni u tgħin biex tistabbilizza l-pajjiż, li jista' jkollu konsegwenzi fuq ir-reġjun iktar wiesa';(3) Sabiex titnaqqas id-disparità finanzjarja li se seħħ, huwa xieraq li jiġu utilizzati fondi dikommissjonati mid-9 FEŻ u dawk preċedenti;(4) Il-fondi għandhom jintużaw biex jiġu indirizzati l-ħtiġijiet tal-popolazzjonijiet l-iktar vulnerabbli fis-Sudan, b'mod partikolari fiż-żoni affettwati mill-gwerra, inkluż in-Nofsinhar tas-Sudan u Darfur. Dawn jiġu allokati abbażi ta' deċiżjoni ta' finanzjament li għandha tiġi adottata mill-Kummissjoni; għandha ssir dispożizzjoni wkoll biex jiġu koperti l-miżuri ta' appoġġ;(5) Dawn il-fondi għandhom jiġu amministrati permezz ta' ġestjoni ċentralizzata u konġunta u, għall-iskop ta' simplifikazzjoni, skont l-arranġamenti ta' implimentazzjoni għall-10 FEŻ.ADOTTA DIN ID-DEĊIŻJONIArtikolu 13.  Ammont ta' EUR 150 miljun mill-fondi dikommissjonati minn proġetti taħt id-9 FEŻ u dawk preċedenti jiġi allokat sabiex jiġu indirizzati l-ħtiġijiet tal-popolazzjoni l-iktar vulnerabbli fis-Sudan. 2% ta' dan l-ammont huwa allokat għal nefqa ta' appoġġ mill-Kummissjoni.4.  Dawn il-fondi għandhom jiġu amministrati permezz ta' ġestjoni ċentralizzata u konġunta skont ir-regoli u l-proċeduri applikabbli għall-10 FEŻ.5.  Din id-deċiżjoni għandha tidħol fis-seħħ fl-XXXX.Magħmul fi Brussell, […]Għall-KunsillIl-President [1] Skont l-Artikolu 1 (10) tal-Ftehim Intern tal-10 FEŻ, " il-Kunsill għandu, flimkien mal-Istati AKP, iwettaq reviżjoni tal-prestazzjoni (...). Din ir-reviżjoni għandha ssir abbażi ta' proposta li għandha titħejja mill-Kummissjoni fl-2010. Din ir-reviżjoni tal-prestazzjoni għandha tikkontribwixxi għal deċiżjoni dwar l-ammont tal-kooperazzjoni finanzjarja wara l-2013 ".[2] ĠU L 247, 9.9.2006, p. 32.